PROJEKTNI ZADATAK
Izrada projektne dokumentacije potrebne za izgradnju sportsko-rekreacijskog centra Adica Tenja

UVOD
Grad Osijek planira izgraditi sportsko-rekreacijski centar Adica u Tenju te je ovim projektnim zadatkom potrebno izraditi glavni projekt za isti i ishoditi građevinsku dozvolu.

LOKACIJA 
[bookmark: _Hlk133481209]Tenja, k.č.br. 1912/5, 1925, 1926, k.o. Tenja sa pristupom preko planirane prometne površine na k.č.br. 1912/4 k.o. Tenja.

POSTOJEĆE STANJE
Obuhvat zahvata su pretežito travnate površine dok je na dijelu zatečen iskop koji je povremeno ispunjen vodom, ali ne u punom profilu. Sve katastarske čestice su međusobno povezane u jednu cjelinu ukupne površine 44 710 m2. Na k.č.br. 1912/4, 1912/5, 3782/1 i 3782/2  k.o. Tenja izdana je građevinska dozvola za izgradnju građevine infrastrukturne namjene – Prometne površine, oborinska odvodnja i javna rasvjeta, KLASA: UP/I-361-03/21-01/000040 od 19.03.2021. Izgradnja i ishođenje uporabne dozvole za prometne površine preduvjet je izdavanja uporabne dozvole za sportsko-rekreacijski centar.  

ZADAĆA PROJEKTA 
Potrebno je izraditi projektnu dokumentaciju i ishoditi građevinsku dozvolu za izgradnju sportsko-rekreacijskog centra Adica, Tenja. 

[bookmark: _Hlk133481181]Smjernica za izradu Idejnog rješenja je Idejno rješenje sportsko-rekreacijskog centra Adica Tenja (oznake TD: D-2881-22 od studenog 2022.). Na osnovu Idejnog rješenja će se razrađivati Glavni projekt, sve u skladu s prostorno planskom dokumentacijom.  
Projektna dokumentacija mora sadržavati shemu stolarije i 3D vizualizaciju u stvarnoj okolini kao i Powerpoint prezentaciju odabranog rješenja. Prilikom odabira materijala/konstrukcije prednost dati dugotrajnosti, ali i financijskom parametru. 

CIJENA PONUDE
Ponudom i ponuđenom cijenom treba uključiti:
-  izradu Idejnog rješenja (minimalno dvije varijante)
- izradu Glavnog projekta za sportsko-rekreacijski centar Adica Tenja za potrebe ishođenja građevinske dozvole
- ishođenje Građevinske dozvole
- izradu 3D vizualizacije i Powerpoint prezentacije
- usluge koordinatora zaštite na radu tijekom izrade projektne dokumentacije
- usluge projektantskog nadzora tijekom predviđenog roka realizacije 
- stručna pomoć  i pojašnjenja na upite ponuditelja tijekom provođenja postupka javne nabave za izvođača radova i stručni nadzor.

Projektant je obvezan Naručitelju predložiti nova idejna rješenja pri čemu uz svako predloženo rješenje treba iskazati strukturu izgradnje i dati obrazloženje prostornih i tehničkih uvjeta te predviđene troškove sukladno cjenovnim i prostornim zahtjevima iz Zadaće i dinamiku građenja kako bi Naručitelj definirao odabrano rješenje sukladno uvodno definiranim okvirima.  
Projektna dokumentacija (Glavni projekti) mora uz grafičke priloge (nacrte i detalje) sadržavati i primjeren (detaljan)  tehnički opis i troškovnik za provođenje postupka javne nabave sukladno Zakonu o javnoj nabavi (NN 120/16) kako je dalje detaljno navedeno te sve napomene vezane uz eventualno potrebu obuke korisnika, te upute za održavanje u jamčevnom roku i projektiranom životnom vijeku građevine i ugrađene opreme i instalacija. 

Ponuditelj/Projektant je u obvezi prije podnošenja ponude o svom trošku detaljno sagledati ovaj Projektni zadatak  i izvršiti uvid na samoj lokaciji te ponuđenom cijenom obuhvatiti sve opisane radove izrade i isporuke dokumentacije i ostale navedene usluge koje se tiču predmeta posla neovisno jesu li isti posebno naglašeni u Projektnom zadatku i priloženoj dokumentaciji ili nisu te Ponuditelj nema pravo ni na kakve naknadne troškove s tim u vezi i/ili provođenju upravnih postupaka. 

Ponuditelj/Projektant je odgovoran za kompletnost i usklađenost projekta i opreme, uključivo svih potrebnih instalacija i priključaka, racionalnost, izvodljivost, tehničku ispravnost predloženih rješenja te računsku točnost proračuna, predmjera, troškovnika, specificirane opreme, materijala, kapaciteta (energenata) i sve ostale  ulazne i izlazne parametre bez dodatnih troškova vezano za projektiranu i/ili postojeću prometnu i drugu infrastrukturu, energente, napajanja, eventualne služnosti ili prolaske vodova, izmještanja postojećih instalacija, hidrogeološke istražne radove i slično.

PROSTORNO-PLANSKA DOKUMENTACIJA
Predmetna projektna dokumentacija mora biti u skladu s prostorno-planskom dokumentacijom koja je na snazi za predmetnu lokaciju:
· Prostorni plan uređenja Grada Osijeka ("Službeni glasnik" Grada Osijeka broj 8/05, 5/09, 17A/09-ispravak, 12/10, 12/12, 20A/18 i 8A/19, 24/22-pročišćeni tekst)

SADRŽAJ PROJEKTA
Glavni projekt je skup međusobno usklađenih projekata kojima se daje tehničko rješenje građevine i dokazuje ispunjavanje temeljnih zahtjeva za građevinu te drugih propisanih zahtjeva i uvjeta. 
Izradu Glavnog projekta potrebno je izvršiti prema Zakonu o gradnji (NN 153/13, 20/17, 39/19 i 125/19), Zakonu o prostornom uređenju (NN 153/13, 65/17, 114/18, 39/19 i 98/19), Pravilniku o obveznom sadržaju i opramanju projekata građevina (NN 118/19 i 65/20), Tehnički propis o osiguranju pristupačnosti građevina osobama s invaliditetom i smanjene pokretljivosti (NN 12/23) i drugom relevantnom zakonskom regulativom. Ukoliko za neke zahvate ne postoje nacionalni propisi i upute, projektant će dogovorno s Naručiteljem primijeniti inozemne smjernice i propise koji obrađuju predmetno područje.
Glavnim projektom je potrebno predvidjeti ishođenje Uporabne dozvole po dijelovima (čl. 146. Zakona o gradnji 153/13, 20/17, 39/19, 125/19) te troškovnikom koji prati dijelove. 
Sve pripremne radove kao i podatke potrebne za pripremu potpunog i kvalitetnog dokumenta, a koji ovim Projektnim zadatkom nisu naznačeni da će Izvršitelju biti dani na raspolaganje ili uvid, Izvršitelj je dužan pribaviti, odnosno pripremiti sam i troškove pribavljanja, odnosno pripremanja uključiti u ponudbenu cijenu.
U okviru ovog projektnog zadatka potrebno je izraditi troškovnik gdje će se u okviru pojedinih troškovničkih stavki, u strukturi troškovnika predvidjeti i oznaku jedinične mjere, količinu te jediničnu cijenu i ukupnu cijenu, a na kraju, rekapitulaciju po vrstama radova i sveukupnu cijenu izvođenja. Troškovnik s rekapitulacijom treba sadržavati sve podatke (opis troškovničkih stavki, oznake jedinične mjere, količinu i sl.) koji su potrebni za provođenje cjelovitog postupka javne nabave. Troškovnik ne mora biti nužno uvezan s Glavnim projektom, nego u dogovoru s Naručiteljem može se predati odvojeno od Glavnog projekta. 
Troškovnik treba biti izrađen u dvije verzije, jedna verzija za potrebe provedbe javne nabave prema Zakonu o javnoj  nabavi (bez upisanih jediničnih cijena) i  jedan s upisanim recentnim jediničnim cijenama za potrebe Naručitelja. 
Izrađeni Glavni projekt te njegovi sastavni dijelovi – tehnički opis i troškovnik koristit će se kao sastavni dio dokumentacije o nabavi. Izvršitelj je dužan pružiti stručnu pomoć prilikom provedbe postupka javne nabave što znači da je dužan pripremiti sve potrebne odgovore na pitanja pristigla od gospodarskih subjekata i ostalih dionika tijekom provedbe predmetnog postupka javne nabave sve do sklapanja ugovora o javnoj nabavi. Izvršitelj se obvezuje dokaznicom mjera i troškovnikom predvidjeti stvarne količine materijala i radova. 
U sklopu Glavnog projekta potrebno je definirati tehničke norme kvalitete materijala i opreme u opisu troškovničkih stavki, a u tehničkom opisu navesti detaljne uvjete dobave, izvođenja i održavanja s posebnim naglaskom na način ispitivanja kvalitete izvršenih radova i materijala.
Projektna dokumentacija treba sadržavati sve prema zakonima i propisima, uključivo: 
· tehnički opis;
· procjenu troškova gradnje;
· način sanacije okoliša;
· grafičke priloge;
· procjena troškova izgradnje i troškovnik radova (u varijanti bez jediničnih cijena i u varijanti s upisanim recentnim jediničnim cijenama za potrebe Naručitelja)

Potrebno je posebno iskazati sve vrste troškova gradnje, kako bi Naručitelj (Grad Osijek) imao sve potrebne relevantne podatke za donošenje odluke o realizaciji planiranog projekta.

RASPOLOŽIVA DOKUMENTACIJA I PODLOGE
· Idejno rješenje sportsko-rekreacijskog centra Adica Tenja (oznake TD: D-2881-22 od studenog 2022.)
· Kopija katastarskog plana 
· Prostorno planska dokumentacija dostupna je na mrežnim stranicama Grada (www.osijek.hr)
· Lokacijska informacija na zahtjev u nadležnom upravnom tijelu
· Obavijest o uvjetima za izradu glavnog projekta na zahtjev u nadležnom upravnom tijelu
· Izvadak iz zemljišne knjige za k.č.br. 1912/5, 1925, 1926, k.o. Tenja 
· Pravomoćna Građevinska dozvola KLASA: UP/I-361-03/21-01/000040 od 19.03.2021.
· Geodetsku podlogu osigurava Ponuditelj (Projektant) o svom vlastitom trošku 

SURADNJA S NARUČITELJEM
Tijekom izrade projekta Izvršitelj je obvezan aktivno surađivati s predstavnikom Naručitelja, izvještavati i upoznavati Naručitelja o napretku izrade projekta i predviđenim rješenjima, a sve u cilju izbjegavanja mogućih nedostataka i drugačijih zahtjeva Naručitelja. Izvršitelj je dužan prisustvovati svim radnim sastancima o svom trošku koji će se održavati tijekom izrade projektne dokumentacije, a na koje će ga pozvati Naručitelj. Naručitelj zadržava pravo primjedbi i sugestija na pojedina rješenja, kompletnost i nivo razrade projektne dokumentacije a Izvršitelj se obvezuje postupiti po svim opravdanim primjedbama Naručitelja bez prava na dodatnu naknadu. Za sva odstupanja od zadanih elemenata potrebna je pisana suglasnost odgovorne osobe Naručitelja. Po dovršetku projektne dokumentacije ista će biti pregledana od strane Naručitelja. Izvršitelj je obvezan izvršiti sve dopune i izmjene po obavljenom pregledu projektne dokumentacije.


CIJENA IZRADE PROJEKTNE DOKUMENTACIJE I DINAMIKA PLAĆANJA
Izvršitelj je u obvezi prije podnošenja ponude o svom trošku detaljno sagledati ovaj Projektni zadatak i izvršiti uvid na samoj lokaciji te ponuđenom cijenom obuhvatiti sve opisane radove izrade i isporuke projektne dokumentacije za ishođenje građevinske dozvole, projektantski nadzor građenja i ostale navedene usluge koje se tiču predmeta posla neovisno jesu li isti posebno naglašeni u Projektnom zadatku i priloženoj dokumentaciji ili nisu te Ponuditelj nema pravo ni na kakve naknadne troškove s tim u vezi i/ili provođenju upravnih postupaka. 
Izvršitelj je dužan usvojiti sve novonastale izmjene u zakonskoj regulativi koje nastanu tijekom izvršavanja usluge izrade dokumentacije te ih implementirati i uskladiti izrađenu dokumentaciju.
Plaćanje prema dinamici izvršenja posla, a koje uključuje i sve eventualne izmjene do ishođenja pravomoćne građevinske dozvole.
	RB
	Aktivnost
	Isplata nakon  uspješnog okončanja  postupka/izdavanje pravomoćnog akta 

	1)
	Izrada Idejnih rješenja
	10% ukupne  cijene

	2)
	Izrada Glavnog projekta

	50%  ukupne cijene

	3)
	
Izrada troškovnika, sheme stolarije

	10%  ukupne cijene 

	4)
	Ishođenje pravomoćne  građevinske dozvole 
	20% ukupne  cijene

	5)
	Usluga projektantskog nadzora tijekom predviđenog roka realizacije projekta
	10% ukupne  cijene 




ROK IZRADE PROJEKTNE DOKUMENTACIJE
 
· 30 dana za izradu i usuglašavanje varijantnog idejnog rješenja od potpisa Ugovora
· 8 dana za podnošenje zahtjeva za  ishođenje posebnih uvjeta i uvjeta priključenja od odabira idejnog rješenja
· 60 dana za izradu Glavnog projekta, 3D vizualizacije i Powerpoint prezentacije od ishođenja posebnih uvjeta i uvjeta priključenja uključivo podnošenje zahtjeva za građevinsku dozvolu


DOSTAVA DOKUMENTACIJE
Glavni projekt za dostaviti Naručitelju u tiskanom i elektroničkom obliku u 4 (četiri) primjeraka u AutoCAD-u ili drugom programskom paketu kompatibilnom s dwg formatom s napomenom da troškovnik u elektroničkom obliku mora biti dostavljen u jednom sheet-u.
Potrebno je dostaviti vizualizaciju projekta i Powerpoint prezentaciju rješenja.


OSTALO
Prije nego se pristupi davanju ponude/izradi projekta obavezan je obilazak lokacije. Ponuditelj je obvezan pravovremeno izvještavati ovlaštenu osobu Naručitelja o svim fazama pripreme i realizacije posla kako bi se eventualne primjedbe pravovremeno otklonile. Naručitelj pridržava pravo primjedbi i sugestija na pojedina rješenja, a Ponuditelj se obvezuje postupiti po svim opravdanim primjedbama Naručitelja bez prava na dodatnu naknadu. Za sva odstupanja od zadanih elemenata potrebna je pisana suglasnost odgovorne osobe Naručitelja.

	
U Osijeku, rujan 2024.
	
Investitor/ Naručitelj:
Grad Osijek

